stanford-oval/wikipedia huggingface dataset:
คซันโทส
เมือง

คซันโทสเป็นชื่อกรีกของเมือง "Arñna" ที่เป็นเมืองในภูมิภาคลิเชีย ฮิตไทต์และลูเวียนเรียกเมืองนี้ว่า "อารินนา" ส่วนโรมัน เรียกว่า "กซันทุส" ที่ใช้ในการออกเสียงภาษากรีกที่ลงท้ายด้วย "-os"  ที่เปลี่ยนมาเป็น "-us" ในภาษาละติน คซันโทสเป็นศูนย์กลางทางการค้าและทางวัฒนธรรมของลิเชีย แต่ต่อมาของเปอร์เซีย มาซิโดเนีย และโรมันผู้เข้ามายึดครองตัวเมืองเองและดินแดนในบริเวณรอบ ๆ
คซันโทสได้รับการกล่าวถึงบ่อยครั้งโดยนักเขียนทั้งกรีกและโรมันโบราณ สตราโบกล่าวว่าเป็นเมืองที่ใหญ่ที่สุดในลิเชีย ทั้งเฮโรโดทัสและแอปเพียนบรรยายการพิชิตคซันโทสโดย ฮาร์พากัสในนามของจักรวรรดิอคีเมนียะห์ราว 540 ปีก่อนคริสต์ศักราช เฮโรโดทัสบรรยายว่ากองทัพเปอร์เซียพบการต่อต้านโดยกองทัพขนาดเล็กของลิเชียบนที่ราบทางตอนเหนือของเมือง หลังจากการต่อสู้ฝ่ายลิเชียก็ร่นถอยเข้ามาในตัวเมือง และมาถูกล้อมโดยฮาร์พากัส ฝ่ายลิเชียตัดสินใจทำลายเนินเนินนครของตนเอง, ฆ่าลูกเมียและทาส และหันมาต่อสู้อย่างบ้าระห่ำกับกองทัพเปอร์เซียกันมีแสนยานุภาพที่เหนือกว่ามาก ฉะนั้นผู้คนในเมืองคซันโทสจึงล้มตายกันไปจนหมดสิ้นยกเว้นแต่ครอบครัว 80 ครัวที่มิได้อยู่ในเมืองขณะที่มีการต่อสู้
คซันโทสที่อยู่ภายใต้ยึดครองของเปอร์เซีย มีผู้นำท้องที่ได้รับการแต่งตั้งโดยเปอร์เซียเป็นผู้ปกครอง เมื่อมาถึงปี 520 ก่อนคริสต์ศักราช คซันโทสก็ตีเงินกษาปณ์ของตนเองแล้ว สี่ปีต่อมาคซันโทสก็เป็นโนมอสหรือจังหวัดแรกของจักรพรรดิดาไรอัสมหาราชในรายชื่อจังหวัดที่ต้องส่งบรรณาการ ความเจริญชองคซันโทสเกี่ยวข้องโดยตรงกับลิเชีย เมื่อลิเชียเปลี่ยนข้างระหว่างสงครามกรีซ-เปอร์เซีย หลักฐานทางโบราณคดีที่ขุดพบแสดงให้เห็นว่าคซันโทสถูกทำลายเมื่อราว 475 ถึง 470 ปีก่อนคริสต์ศักราช อาจจะโดยแม่ทัพคิมอนของเอเธนส์ หรือ โดยเปอร์เซียซึ่งก็ยังเป็นที่ถกเถียงกันอยู่ การที่ไม่มีหลักฐานเกี่ยวกับการทำลายทั้งจากฝ่ายกรีกหรือฝ่ายเปอร์เซียทำให้นักวิชาการบางท่านกล่าวว่าการทำลายอาจเป็นสาเหตุมาจากธรรมชาติหรือจากอุบัติเหตุ
ในช่วงสิบปีสุดท้ายของศตวรรษที่ 5 ก่อนคริสต์ศักราช คซันโทสได้รับชัยชนะต่อเมืองเตลเมสโซส และผนวกเข้าเป็นส่วนหนึ่งของลิเชีย
ส่วนในเรื่องที่ว่าคซันโทสยอมแพ้ต่ออเล็กซานเดอร์มหาราชก็เป็นเรื่องที่ต่างกันไป อาร์ริอันรายงานว่าเป็นการยอมแพ้อย่างสงบ แต่แอปเพียนอ้างว่าคซันโทสถูกปล้นทำลาย หลังจากการเสด็จสวรรคตของอเล็กซานเดอร์มหาราช คซันโทสก็เปลี่ยนมือไปมาระหว่างทายาทผู้เป็นปฏิปักษ์ต่อกัน นักประวัติศาสตร์กรีกดิโอโดรัส ซิคัลลัสกล่าวถึงการยึดคซันโทสโดยทอเลมีที่ 1 โซเตอร์ จากอันทิโกนอส แอปเพียน, คาสเซียส ดิโอ และพลูทาร์คต่างก็บันทึกว่ามาถูกทำลายอีกครั้งระหว่างสงครามกลางเมืองโรมันราว 42 ปีก่อนคริสต์ศักราชโดยบรูทัส แต่แอปเพียนกล่าวต่อไปว่าคซันโทสสร้างขึ้นมาใหม่ภายใต้มาร์ค แอนโทนี คซันโทสยังคงมีซากโรงละครโรมันที่ยังคงเหลืออยู่ มารินอสรายงานว่าสถานศึกษาแกรมมาร์ที่คซันโทสในปลายยุคโบราณ
การขุดค้นทางโบราณคดีที่คซันโทสพบลายลักษณ์อักษรหลายชิ้นทั้งในภาษาลิเชียและภาษากรีกรวมทั้งที่เป็นทั้งสองภาษาควบกัน ซึ่งมีประโยชน์ต่อการถอดภาษาลิเชีย
ดูเพิ่ม

มรดกโลก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คซันโทส
(อังกฤษ) เว็ปไซท์ของคซันโทส
ระเบียงภาพ

ทางเข้าโรงละคร
โรงละคร
โรงละครและสุสาน
โลงหินลิเชีย
งานสลักที่พบที่คซันโทส
| ด ค กแหล่งมรดกโลกในประเทศตุรกี |
| --- | --- | --- |
| ทางวัฒนธรรม |  มัสยิดใหญ่และโรงพยาบาลดิฟริยี  พื้นที่ประวัติศาสตร์แห่งอิสตันบูล  ฮัตตูชา : เมืองหลวงของฮิตไทต์  แน็มรุทดา  คซันโทส-เลโตโอน  นครซัฟรันโบลู  แหล่งโบราณคดีทรอย  มัสยิดเซลีมีเยและและอาคารประกอบ  แหล่งยุคหินใหม่แห่งชาทัลเฮอยึค  บูร์ซาและจูมาลือคือซึค : กำเนิดแห่งจักรวรรดิออตโตมัน  เปร์กาโมนและภูมิทัศน์วัฒนธรรมหลายชั้น  ป้อมดิยาร์บาคือร์และภูมิทัศน์วัฒนธรรมสวนเฮ็ฟแซ็ล  เอฟิซัส  แหล่งโบราณคดีอานี  แอโฟรดิเซียส  เกอเบ็กลีเทแพ  มูนดินอาร์สลันเทแพ  กอร์ดีออน  Wooden Hypostyle Mosques of Medieval Anatolia  |  |
| ผสม |  อุทยานแห่งชาติเกอแรเมและแหล่งหินแห่งแคปพาโดเชีย  ฮีเอราโปลิส-ปามุกกาเล  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
จอห์น อับราฮัม

| จอห์น อับราฮัม |
| --- | --- |

สารนิเทศภูมิหลัง
เกิด:  (1972-12-17) 17 ธันวาคม ค.ศ. 1972 (51 ปี)
คู่ครอง: พิปาษา พาสุ (2002 – 2011)
อาชีพ: นักแสดง, โปรดิวเซอร์, นายแบบ
ปีที่แสดง: 2003 - ปัจจุบัน
จอห์น อับราฮัม (มลยาฬัม: ജോണ്‍ എബ്രഹാം, คุชราต: જ્હોન અબ્રાહમ, ฮินดี: जॉन अब्राहम; เกิด 17 ธันวาคม พ.ศ. 2515) เป็นนักแสดงชื่อดัง บอลลีวูด ภาพยนตร์ที่โดดเด่นของเขา คือ Dhoom 1 และ  Baabul นอกจากนี้ จอห์น ได้รับบทในมิวสิกวีดีโอเพลง "Dhoom" ของทาทา ยัง เมื่อ พ.ศ. 2547
กูรมะ

ระวังสับสนกับ แกงกุรุหม่า
พระกูรมะ ในเทวาลัยนารายัณ ตีรูมาลา
กูรมาวตาร (สันสกฤต: कूर्म; Kūrma, ตรงตัว: เต่า) เป็นอวตารที่สองของพระวิษณุใน 10 อวตารของทศาวตาร กูรมะได้ปกป้องโลกจากหายนะ สัญลักษณ์ของกูรมะ คือเต่าและรูปครึ่งมนุษย์ครึ่งเต่า ภาพของกูรมาถูกพบได้หลายวิหาร
ในยุคพระเวท กูรมะเป็นสัณฐานของโลก
ลักษณะ

ในยุคพระเวท คัมภีร์ศตบทพราหมณะ กล่าวว่า กูรมะถูกใช้เป็นสัณฐานของโลก โดยโลกมีสัณฐาน ได้แก่ พญานาคเป็นสัณฐานแรก และเป็นขอบของจักรวาล สัณฐานที่สองคือ กูรมะ สัณฐานที่สามคือ ช้าง 4 เชือก รองโลกที่มีลักษณะเป็นครึ่งวงกลม มีเขาพระสุเมรุเป็นแกนกลาง บนยอดเขาพระสุเมรุเป็นที่ตั้งของสวรรค์
ลักษณะ > ความเกี่ยวข้องกับตำนานการกวนเกษียรสมุทร

ในวิษณุปุราณะกล่าวว่า เหตุเกิดที่ฤๅษีทุรวาส (อวตารของพระศิวะ บุตรของฤๅษีอัตริ และนางอนุสูยาเทวี) ได้นำพวงมาลาทิพย์มอบให้แก่พระอินทร์ แต่เมื่อพระอินทร์นำไปวางบนกระพองช้างไอราวัต (เอราวัณ) ช้างนั้นก็เกิดเมากลิ่นมาลาทิพย์ ดึงพวงมาลาลงมาที่พื้น และกระทึบจนป่นปี้ จากนั้นก็วิ่งเตลิดหนีไป ฤๅษีทุรวาส เห็นเหตุเช่นนั้น ก็โกรธพระอินทร์ที่ไม่ควบคุมหรือขอโทษต่อเหตุการณ์ที่เกิดขึ้น จึงสาปให้เหล่าเทวดาทั้งปวง ต้องสูญเสียสมบัติแห่งสวรรค์ รวมถึงฤทธิ์อำนาจ รบกับอสูรครั้งใด ก็ต้องพ่ายแพ้ไปตลอด
เมื่อเหตุการณ์เป็นเช่นนั้น เหล่าเทวดาจึงนำความไปปรึกษาพระมหาเทพทั้งสาม คือ พระพรหม พระวิษณุ และพระศิวะมหาเทพ ซึ่งพระวิษณุเทพทรงแนะให้ทำพิธีกวนเกษียรสมุทร เพื่อให้สมบัติกลับมาเช่นเดิม และให้เกิด "น้ำอมฤต" เพื่อเทวดาดื่มแล้วจะได้เป็นอมตะ ไม่ตาย ซึ่งโดยให้เทวดาไปขอความร่วมมือจากเหล่าอสูรให้มาร่วมมือ โดยให้บอกว่า จะแบ่งน้ำอมฤตให้ครึ่งหนึ่ง
จากนั้นพระวิษณุทรงแนะว่า ให้ชะลอเขามันทระจากเขาหิมาลัย มาเป็นเสาแกน และให้นาควาสุกรีเป็นสายเชือก ตั้งเขามันทระลงกลางเกษียรสมุทร และให้เทวดากับอสูรแบ่งกันจับข้างหัวและหางนาค ซึ่งเทวดายอมจับหางนาค และอสูรจับทางหัวนาค ซึ่งเมื่อเริ่มกวนเกษียรสมุทรไปได้ระยะหนึ่งนั้น เขามันทระซึ่งเป็นแกนกลาง ได้ค่อย ๆ จมลง และทะลุลงไปในโลกเรื่อย ๆ พระวิษณุทรงเห็นเช่นนั้น จึงอวตารไปเป็นกูรมะ (เต่า) ดำลงไปรองรับฐานของมันทระ และยกเขามันทระขึ้นด้วยหลังของเต่านี้เอง จึงทำให้การกวนเกษียรสมุทรดำเนินต่อไปได้
วิหาร

วิหารกูรมะ วรทะราชสวามี ในหมู่บ้านกูรไม เมืองจิตตูร์ รัฐอานธรประเทศ
วิหารศรีกูรมัม ในเมืองศรีกากุลัม รัฐอานธรประเทศ
วิหารคาวีรังคปุระ ในเมืองจิตรทุรคา รัฐกรณาฏกะ
วิหารสวรูปนารายัณ ในหมู่บ้านโคฆาต เมือกฮูกลี รัฐเบงกอลตะวันตก
ดูเพิ่ม

Cultural depictions of turtles
Kashyapa – a Vedic sage whose name also means "tortoise, turtle"
World Turtle
Zeus and the Tortoise
เว็บที่เชื่อมโยง

วิกิมีเดียคอมมอนส์มีสื่อเกี่ยวกับ Kurma
| ด ค กอวตารของพระวิษณุ |
| --- | --- | --- |
| ทศาวตาร |  มัตสยะ  กูรมะ  วราหะ  นรสิงห์  วามนะ  ปรศุราม  พระราม  พระพลราม1  พระกฤษณะ1  พระโคตมพุทธเจ้า1  กัลกิ  |  |
| อวตารอื่น ๆ |  สี่กุมาร  ฤๅษีนารทมุนี  นระและนารายณะ  กปิละ  พระทัตตาเตรยะ  ยัชญะ  ฤษภะ  ปฤถุ  พระธันวันตริ  โมหินี  ฤๅษีวยาส  |  |
1 รายชื่ออวตารสิบปางแตกต่างกันไปตามแต่ละภูมิภาค อวตารปางที่ 8 และปางที่ 9 อาจเป็นพระพลราม พระกฤษณะ หรือพระโคตมพุทธเจ้า 
กูรมะ (เต่า) ใต้เขามันทรคีรี มีพญานาคพันรอบเขา มีเทวดาและอสูรฉุดดึง พร้อมท่ารำของพระวิษณุในสนามบินสุวรรณภูมิ
กูรมะอยู่ใต้ภูเขามันทรคีรีที่มีพญานาคที่ถูกพันอยู่ที่ภูเขาในช่วงการกวนเกษียรสมุทร
การ์ลัส ปูย็อล

การ์ลัส ปูย็อล อี ซาฟูร์กาดา (กาตาลา: Carles Puyol i Saforcada; เกิดเมื่อวันที่ 13 เมษายน ค.ศ. 1978) เป็นอดีตนักฟุตบอลชาวสเปน อดีตกัปตันสโมสรฟุตบอลบาร์เซโลนา และเป็นหนึ่งในนักฟุตบอลทีมชาติสเปน
ส่วนใหญ่เขารับหน้าที่เป็นกองหลังตัวกลาง ยังเล่นในตำแหน่งข้างได้ด้วย โดยเฉพาะแบ็กขวา เขาเป็นที่รู้จักในเรื่องของคุณสมบัติในการป้องกันและความเป็นผู้นำ ปูย็อลถือเป็นหนึ่งในกองหลังและกัปตันที่ยิ่งใหญ่ที่สุดตลอดกาล ความสามารถและความแข็งแกร่งในสนามของเขาทำให้เพื่อนร่วมทีมและแฟนๆ ให้ฉายาว่า "El Tiburón" (ฉลาม) เขาเป็นกัปตันทีมบาร์เซโลนาตั้งแต่เดือนสิงหาคมปี 2004 จนกระทั่งเกษียณในปี 2014 และลงสนามในการแข่งขันอย่างเป็นทางการให้กับสโมสรทั้งหมด 593 นัด เขาคว้าแชมป์ใหญ่กับสโมสรได้ถึง 18 รายการ รวมถึงถ้วยลาลิกา 6 สมัยและยูฟ่าแชมเปียนส์ลีก 3 สมัย
ปูย็อลลงเล่นให้ทีมชาติสเปน 100 นัด และเป็นส่วนหนึ่งของทีมที่คว้าแชมป์ยูโร 2008 และฟุตบอลโลก 2010 ในรอบรองชนะเลิศของฟุตบอลโลก 2010 เขาทำประตูเดียวของเกมในนัดที่เจอกับเยอรมนี
เกียรติประวัติ > บาร์เซโลนา

ลาลิกา: ฤดูกาล 2004–05, 2005–06, 2008–09, 2009–10, 2010–11, 2012–13
โกปาเดลเรย์: ฤดูกาล 2008–09, 2011–12
ซูเปร์โกปาเดเอสปัญญา: ปี 2005, 2006, 2009, 2010
ยูฟ่าแชมเปียนส์ลีก: ฤดูกาล 2005–06, 2008–09, 2010–11
ยูฟ่าซูเปอร์คัพ: ปี 2009
ฟุตบอลชิงแชมป์สโมสรโลก: ปี 2009, 2011
เกียรติประวัติ > ทีมชาติสเปน รุ่นอายุไม่เกิน 23 ปี

เหรียญเงินโอลิมปิกฤดูร้อน: ปี 2000
เกียรติประวัติ > ทีมชาติสเปน

ฟีฟ่าเวิลด์คัพ: ปี 2010
ฟุตบอลชิงแชมป์แห่งชาติยุโรป: ปี 2008
เกียรติประวัติ > รางวัลส่วนบุคคล

ผู้เล่นหน้าใหม่ยอดเยี่ยมของลาลิกา: ปี 2001
ทีมยอดเยี่ยมของ ESM: ฤดูกาล 2001–02, 2002–03, 2004–05, 2005–06
ทีมยอดเยี่ยมของยูฟ่า: ปี 2002, 2005, 2006, 2008, 2009, 2010
กองหลังยอดเยี่ยมของยูฟ่า: ปี 2006
FIFA/FIFPro World XI: ปี 2007, 2008, 2010
ทีมยอดเยี่ยมของยูโร 2008: ปี 2008
ทีมยอดเยี่ยมของฟีฟ่าคอนเฟเดอเรชันส์คัพ: ปี 2009
ทีมออลสตาร์ของฟีฟ่าเวิลด์คัพ: ปี 2010
ทีมในฝันของฟีฟ่าเวิลด์คัพ: ปี 2010
รางวัลแฟร์เพลย์ของ BBVA: ฤดูกาล 2011–12
ทีมยอดเยี่ยมสูงสุดของยูฟ่า (ประกาศในปี 2015)
ทีมยอดเยี่ยมแห่งศตวรรษที่ 21 (ประกาศในปี 2015)
ทีมรวมดาวตลอดกาลของยูโร (ประกาศในปี 2016)
รางวัลโกลเดนฟุต: ปี 2016, ในฐานะตำนานฟุตบอล
รางวัล One Club Man: ปี 2018
เกียรติประวัติ > เครื่องราชอิสริยาภรณ์

รางวัลเจ้าชายแห่งอัสตูเรียส: ปี 2010
เหรียญทองราชอิสริยาภรณ์แห่งการกีฬาของราชวงศ์: ปี 2011
แหล่งข้อมูลอื่น

เว็บไซต์ทางการ
ประวัติของ การ์ลัส ปูย็อล ที่ BDFutbol
การ์ลัส ปูย็อล ที่ National-Football-Teams.com
การ์ลัส ปูย็อล – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
การ์ลัส ปูย็อล – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กกัปตันในชุดชนะเลิศยูฟ่าแชมเปียนส์ลีก |
| --- | --- |
สมัยยูโรเปียนคัพ:  1956 :  Muñoz  1957 :  Muñoz  1958 :  Alonso  1959 :  Zárraga  1960 :  Zárraga  1961 :  Águas  1962 :  Águas  1963 :  เช.มัลดีนี  1964 :  Picchi  1965 :  Picchi  1966 :  เฆนโต  1967 :  McNeill  1968 :  ชาร์ลตัน  1969 :  Rivera  1970 :  Israël  1971 :  วาซอวิช  1972 :  Keizer  1973 :  ไกรฟฟ์  1974 :  เบ็คเคินเบาเออร์  1975 :  เบ็คเคินเบาเออร์  1976 :  เบ็คเคินเบาเออร์  1977 :  ฮิวส์  1978 :  ฮิวส์  1979 :  แม็คโกเวิร์น  1980 :  แม็คโกเวิร์น  1981 :  Thompson  1982 :  มอร์ติเมอร์  1983 :  Hrubesch  1984 :  Souness  1985 :  Scirea  1986 :  Iovan  1987 :  Pinto  1988 :  Gerets  1989 :  บาเรซี  1990 :  บาเรซี  1991  :  Stojanović  1992 :  ซูบีซาร์เรตา 
สมัยแชมเปียนส์ลีก:  1993 :  เดช็อง  1994 :  Tassotti  1995 :  Blind  1996 :  วีอัลลี  1997 :  Sammer  1998 :  Sanchís  1999 :  สไมเกิล  2000 :  Redondo  2001 :  Effenberg  2002 :  อิเอร์โร  2003 :  พี. มัลดีนี  2004 :  Costa  2005 :  เจอร์ราร์ด  2006 :  ปูย็อล  2007 :  พี. มัลดีนี  2008 :  เฟอร์ดินานด์  2009 :  ปูย็อล  2010 :  ซาเนตติ  2011 :  ชาบี  2012 :  แลมพาร์ด  2013 :  ลาห์ม  2014 :  กาซิยัส  2015 :  อินิเอสตา  2016 :  ราโมส  2017 :  ราโมส  2018 :  ราโมส  2019 :  เฮนเดอร์สัน  2020 :  น็อยเออร์  2021 :  อัซปิลิกูเอตา  2022 :  มาร์เซลู  2023 :  กึนโดอัน  2024 :  นาโช 
| ด ค กรายชื่อนักกีฬาทีมชาติสเปน – ชนะเลิศ ฟุตบอลโลก 2010 (สมัยแรก) |
| --- | --- | --- |
|  1 กาซิยัส (c)  2 อัลบิโอล  3 ปิเก  4 มาร์เชนา  5 ปูย็อล  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 กัดดาบิลา  12 บัลเดส  13 มาตา  14 อาลอนโซ  15 ราโมส  16 บุสเกตส์  17 อาร์เบโลอา  18 โรดรีเกซ  19 โยเรนเต  20 มาร์ติเนซ  21 ซิลบา  22 นาบัส  23 เรย์นา  ผู้ฝึกสอน: เดล โบสเก  |  1 กาซิยัส (c)  2 อัลบิโอล  3 ปิเก  4 มาร์เชนา  5 ปูย็อล  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 กัดดาบิลา  12 บัลเดส  13 มาตา  14 อาลอนโซ  15 ราโมส  16 บุสเกตส์  17 อาร์เบโลอา  18 โรดรีเกซ  19 โยเรนเต  20 มาร์ติเนซ  21 ซิลบา  22 นาบัส  23 เรย์นา  ผู้ฝึกสอน: เดล โบสเก  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน 2  กาตาลุญญา  โปแลนด์
จอห์นนี เลเวอร์

| จอห์นนี เลเวอร์ जॉनी लीवर |
| --- | --- |

สารนิเทศภูมิหลัง
เกิด:  (1950-08-14) 14 สิงหาคม ค.ศ. 1950 (74 ปี) จอห์น ราว ประกาศ ราว ชานุมล
คู่สมรส: สุชาธา
อาชีพ: นักแสดง
ปีที่แสดง: 1984 - ปัจจุบัน
จอห์นนี เลเวอร์ (ฮินดี: जॉनी लीवर; มลยาฬัม: ജോണി ലിവർ; เกิด 14 สิงหาคม พ.ศ. 2493) เป็นนักแสดงตลก ชื่อดังของอินเดีย ภาพยนตร์เด่นของเขา คือ อโศกมหาราช ฟ้ามิอาจกั้นรัก สวรรค์เบี่ยง เปลี่ยนทางรัก และ 36 china town บทบาทส่วนใหญ่ที่เขาได้รับ ได้แก่ ผู้ช่วยพระเอกและนางเอก
จังหวัดกาซีอันเท็พ

| จังหวัดกาซีอันเท็พ Gaziantep ili |
| --- | --- |
จังหวัดของประเทศตุรกี

ที่ตั้งของจังหวัดกาซีอันเท็พในตุรกี
ประเทศ:  ตุรกี
ภาค: Southeast Anatolia
อนุภูมิภาค: Gaziantep
การปกครอง
 • เขตเลือกตั้ง: กาซีอันเท็พ
พื้นที่
 • รวม: 7,194 ตร.กม. (2,778 ตร.ไมล์)
ประชากร (2014)
 • รวม: 1,974,244 คน
 • ความหนาแน่น: 270 คน/ตร.กม. (710 คน/ตร.ไมล์)
รหัสพื้นที่: 0342
ทะเบียนพาหนะ: 27
ภูมิทัศน์ภายในจังหวัดกาซีอันเท็พ
จังหวัดกาซีอันเท็พ (ตุรกี: Gaziantep ili) เป็นจังหวัดในภาคกลางตอนใต้ของตุรกี มีเมืองหลักคือกาซีอันเท็พ มีอาณาเขตทางทิศเหนือติดต่อกับจังหวัดอาดึยามัน ทิศตะวันออกติดต่อกับจังหวัดชานลึอูร์ฟา ทิศใต้ติดต่อกับประเทศซีเรียและจังหวัดกิลิส ทิศตะวันตกเฉียงใต้ติดต่อกับจังหวัดฮาไต ทิศตะวันตกติดต่อกับจังหวัดออสมานิเย และทิศตะวันตกเฉียงเหนือติดต่อกับจังหวัดกาห์รามันมารัช
คริสท็อฟ ดีนท์เซินโฮเฟอร์

วัดเซนต์นิโคลัส กรุงปราก
คริสท็อฟ ดีนท์เซินโฮเฟอร์ (เยอรมัน: Christoph Dientzenhofer; เช็ก: Kryštof Dientzenhofer) เกิดเมื่อวันที่ 7 กรกฎาคม ค.ศ. 1665 ที่เมืองซังคท์มาร์กาเรเทิน (St. Margarethen) ในบาวาเรีย ตายเมื่อวันที่ 20 มิถุนายน ค.ศ. 1722 ที่เมืองปรากในโบฮีเมีย คริสท็อฟเป็นสถาปนิกบาโรกแบบโบฮีเมีย เป็นสมาชิกคนหนึ่งของตระกูลดีนท์เซินโฮเฟอร์ซึ่งเป็นตระกูลที่มีชื่อเสียงทางสถาปัตยกรรม และเป็นพ่อของคีลีอาน อิกนาทซ์
คริสท็อฟเป็นลูกชายคนหนึ่งในเจ็ดคนของเกออร์ค ดีนท์เซินโฮเฟอร์ (Georg Dientzenhofer) และอันนา ทันเนอร์ (Anna Thanner)
ตระกูลดีนท์เซินโฮเฟอร์

พี่น้องที่เป็นสถาปนิกที่มีชื่อเสียงด้วยกันก็มี:
เกออร์ค ดีนท์เซินโฮเฟอร์ (ค.ศ. 1643 – 11 สิงหาคม ค.ศ. 1689)
ว็อล์ฟกัง ดีนท์เซินโฮเฟอร์ (Wolfgang Dientzenhofer; 16 มีนาคม ค.ศ. 1648 – 18 พฤษภาคม ค.ศ. 1706)
เลอ็อนฮาร์ท ดีนท์เซินโฮเฟอร์ (Leonhard Dientzenhofer; 20 กุมภาพันธ์ ค.ศ. 1660 – 26 พฤศจิกายน ค.ศ. 1707)
โยฮัน ดีนท์เซินโฮเฟอร์ (Johann Dientzenhofer; 25 พฤษภาคม ค.ศ. 1663 – 20 กรกฎาคม ค.ศ. 1726)
นอกจากนั้นก็ยังมี:
ยุสทุส ไฮน์ริช ดีนท์เซินโฮเฟอร์ (Justus Heinrich Dientzenhofer; 5 พฤศจิกายน ค.ศ. 1702 – 4 ธันวาคม 1744) – ลูกของโยฮัน
คีลีอาน อิกนาทซ์ ดีนท์เซินโฮเฟอร์ (Kilian Ignaz Dientzenhofer; 1 กันยายน ค.ศ. 1689 – 18 ธันวาคม ค.ศ. 1751) – ลูกของคริสท็อฟ
คริสท็อฟและคีลีอานเป็นสถาปนิกที่มีบทบาทสำคัญต่อสถาปัตยกรรมแบบบาโรกในเช็กเกีย พวกเขามิได้สร้างแต่สิ่งก่อสร้างใหญ่ ๆ อย่างมหาวิหารหรือวัด แต่ยังสร้างบ้านเรือนหรือสิ่งก่อสร้างขนาดย่อมทั่วไปในเช็กเกีย
งานสถาปัตยกรรมในเช็กเกีย

วัดเซนต์นิโคลัส (เมืองปราก, ค.ศ. 1703–1711) เสร็จโดยคีลีอาน
อารามบแช็ฟโนฟ (Břevnov Monastery, เมืองปราก, ค.ศ. 1708–1721)
หอนาฬิกา ที่วัดลอเร็ตตา (St. Loreta) ที่ปราสาทปราก
Jesuit Gymnasium (เมืองปราก, ค.ศ. 1711)
อารามเบราเนา (Kloster Braunau, เมืองปราก, ค.ศ. 1709–1711)
ปราสาทในเมืองบุชแจฮรัต (Buštěhrad)
วัดเซนต์คลาราแห่งเอเกอร์ (เมืองแค็ป, ค.ศ. 1708–1711)
วัดเซนต์มารี (หมู่บ้าน Chlum Svaté Maří, ค.ศ. 1690–1697)
ชาเปลของปราสาทสมีร์ฌิตแซ (Smiřice, ค.ศ. 1699–1713)
วัดโฮลีทรินิตี (Dreifaltigkeitskirche, เมืองแตปลา)
แหล่งข้อมูลอื่น

Pension Dientzenhofer บ้านของคริสท็อฟ ดีนท์เซินโฮเฟอร์ และบ้านเกิดของคีลีอาน เก็บถาวร 2007-01-03 ที่ เวย์แบ็กแมชชีน (อังกฤษ)
The art of persuasion - Baroque art in Central Europe
คาร์ส

| คาร์ส |
| --- | --- |
มุมมองของคาร์สจากป้อมปราการ
คาร์สที่ตั้งเมืองคาร์สในประเทศตุรกี
พิกัด: 40°37′N 43°6′E﻿ / ﻿40.617°N 43.100°E﻿ / 40.617; 43.100
ประเทศ:  ตุรกี
ภาค: อานาโตเลียตะวันออก
จังหวัด: คาร์ส
การปกครอง
 • นายกเทศมนตรี: Nevzat Bozkuş (AKP)
ความสูง: 1,768 เมตร (5,801 ฟุต)
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
คาร์ส (ตุรกี: Kars, อาร์มีเนีย: Կարս Kars, อาเซอร์ไบจาน: Qars, เคิร์ด: Qers) เป็นเมืองทางตะวันออกเฉียงเหนือของประเทศตุรกี เป็นเมืองหลักของจังหวัดคาร์ส มีประชากร 73,826 คน ในปี ค.ศ. 2010 มีอุตสาหกรรมสิ่งทอ ตั้งอยู่บนสันเขา เคยเป็นเมืองหลวงของอาณาจักรอาร์เมเนียในคริสต์ศตวรรษที่ 9 และ 10
เมืองพี่น้อง

เมืองคาร์สมีเมืองพี่น้องดังต่อไปนี้
บูร์ซา ประเทศตุรกี
เอดีร์แน ประเทศตุรกี
Ganja ประเทศอาเซอร์ไบจาน
Kutaisi ประเทศจอร์เจีย
Kirkenes ประเทศนอร์เวย์
Wesel ประเทศเยอรมนี
ฆฤตาจี

เทพธิดาในปรัมปราวิทยาฮินดู
| ฆฤตาจี |
| --- | --- |
ส่วนเกี่ยวข้อง: นางอัปสร
ที่ประทับ: สวรรค์
คัมภีร์: รามายณะ, มหาภารตะ, ปุราณะ
เพศ: เพศหญิง
ข้อมูลส่วนบุคคล
บุตร - ธิดา: จิตรางคทา และ นล (จาก พระวิษณุกรรม) รุรุ (จาก ปรณาติ) เวทวตี หรือ เทววตี (จาก ปรรชันยะ) บุตรสิบตนของ ราวทราศวะ บุตรีหนึ่งร้อยตนและ คาธิ (จาก กุศนาภะ) โทรณาจารย์ และ ศรุตาวตี (จาก ภรัทวาช) ศุก (จาก วยาส)
ฆฤตาจี (สันสกฤต: घृताची, อักษรโรมัน: Ghṛtācī, แปลตรงตัว 'นางผู้อุดมด้วยเนยใส') เป็นนางเทพอัปสร (นางเทพธิดา) ในเทพปกรณัมศาสนาฮินดู นางเป็นที่รู้จักจากความงามและความเย้ายวนใจอันสามารถมัดใจบุรุษเพศชายทั้งหลายไม่ว่าจะเป็นเทวดาหรือมนุษย์ นอกจากนี้นี้นางยังมีบทบาทในฐานะเป็นมารดาอีกด้วย
วรรณกรรม

นามของนางนั้นปรากฏในคัมภีร์ศาสนาฮินดูหลายเล่ม รวมถึงมหากาพย์รามายณะ มหาภารตะ และปุราณะ นางถูกอธิบายว่าอยู่ในนางอัปสราชั้นไทวิกะ (นางอัปสรชั้นสูงระดับเดียวกับเจ้าแม่ชั้นผู้ใหญ่ในศาสนาฮินดู) และนางยังเป็นเป็นประธานในเดือนกุมภะซึ่งเป็นเดือนในปฏิทินจันทรคติของอินเดียในพระคัมภีร์ต่าง ๆ นั้นบรรยายถึงเสน่ห์ของนางที่สามารถมัดใจบุรุษทั้งหลายได้ไม่ว่าจะเป็น ฤๅษี (นักบวช) คนธรรพ์ (นักดนตรีแห่งสวรรค์) เทวดา (เทพบุรุษ) และกษัตริย์
จักรพรรดิอักบัร

| จักรพรรดิอักบัร |
| --- | --- |

จักรพรรดิเเห่งจักรวรรดิโมกุล
รัชสมัย: 27 มกราคม ค.ศ. 1556 - 29 ตุลาคม ค.ศ. 1605
รัชกาลก่อนหน้า: จักรพรรดิหุมายูง
รัชกาลถัดไป: สมเด็จพระจักรพรรดิชะฮันคีร์

พระราชสมภพ: 23 พฤศจิกายน ค.ศ. 1542  อมรโกต, รัฐสินธ์
สวรรคต: 27 ตุลาคม ค.ศ. 1605 ฟาเตห์ปุรสีกรี เมืองอัครา
พระอัครมเหสี: โชธาพาอี
พระราชบุตร: พระโอรส 5 พระองค์ พระธิดา 6 พระองค์
ญะลาล อุดดีน มุฮัมมัด อักบัร
ราชวงศ์: ตีมูร์
พระราชบิดา: จักรพรรดิหุมายูง
พระราชมารดา: ฮามีดา บานู เบกุม
ญะลาล อุดดีน มุฮัมมัด อักบัร (อูรดู: جلال الدین محمد اکبر; อังกฤษ: Jalaluddin Muhammad Akbar, 24 ตุลาคม พ.ศ. 2085 - 27 ตุลาคม พ.ศ. 2148)  หรือที่รู้จักในชื่อ อักบัรมหาราช (Akbar the Great) เป็นจักรพรรดิแห่งจักรวรรดิโมกุลตั้งแต่ปี พ.ศ. 2099 ถึง พ.ศ. 2148 ด้วยการให้เสรีภาพในการนับถือศาสนา พระองค์จึงถือเป็นกษัตริย์มุสลิมที่อยู่ในใจประชาชนอินเดียตลอดมา
จักรพรรดิอักบัรเป็นพระราชโอรสในจักรพรรดิหุมายุน พระองค์ได้ประสูติกาล ณ รัฐสินธุ์ ขณะที่พระราชบิดาเสด็จหนีไปยังเปอร์เซีย พระองค์ได้ครองราชย์ต่อจากพระบิดาในปี พ.ศ. 2099 ขณะที่มีพระชนมายุเพียง 13 ปีเศษ พระองค์เคยย้ายเมืองหลวงไปยังเมืองลัคเนาเป็นเวลา 13 ปี มีพระสหายคู่พระทัยชาวฮินดูคือ ราชามานสิงห์ ในรัชกาลของพระองค์ทรงได้ให้เสรีภาพในการนับถือศาสนา และไม่บีบบังคับให้ศาสนิกอื่นให้เข้ามานับถือศาสนาอิสลามเช่นดังรัชกาลก่อน โดยทรงยกเลิกกฎเชซิยะห์ ซึ่งเป็นกฎหมายให้ผู้ที่ไม่ได้นับถือศาสนาอิสลามต้องจ่ายภาษีสูงกว่า
ในรัชกาลของพระองค์ ได้มีความพยายามในการสถาปนาศาสนาใหม่ เรียกว่า ดีน-ไอ-อีลาฮี (เปอร์เซีย: دین الهی, ฮินดี: दीन-ऐ-इलाही) ซึ่งเป็นการรวมหลักธรรมระหว่างศาสนาฮินดูกับอิสลามเข้าด้วยกันเป็นศาสนาใหม่ เพื่อลดความขัดแย้งระหว่างสองศาสนา แต่ไม่ประสบความสำเร็จ พระองค์ก็เสด็จสวรรคตลงเสียก่อนเมื่อวันที่ 27 ตุลาคม ค.ศ. 1605
จังหวัดคอนยา

| จังหวัดคอนยา Konya ili |
| --- | --- |
จังหวัดของประเทศตุรกี
ที่ตั้งของจังหวัดคอนยาในตุรกี
ประเทศ:  ตุรกี
ภาค: West Anatolia
อนุภูมิภาค: Konya
การปกครอง
 • เขตเลือกตั้ง: Konya
พื้นที่
 • รวม: 38,257 ตร.กม. (14,771 ตร.ไมล์)
ประชากร (2010)
 • รวม: 2,013,845 คน
 • ความหนาแน่น: 53 คน/ตร.กม. (140 คน/ตร.ไมล์)
รหัสพื้นที่: 0332
ทะเบียนพาหนะ: 42
จังหวัดคอนยา (ตุรกี: Konya ili) เป็นจังหวัดในภูมิภาคอานาโตเลียตะวันตกของตุรกี
จังหวัดกือมึชฮาแน

| จังหวัดกือมึชฮาแน Gümüşhane ili |
| --- | --- |
จังหวัดของประเทศตุรกี
ที่ตั้งของจังหวัดกือมึชฮาแนในตุรกี
ประเทศ:  ตุรกี
ภาค: East Black Sea
อนุภูมิภาค: Trabzon
การปกครอง
 • เขตเลือกตั้ง: กือมึชฮาแน
พื้นที่
 • รวม: 6,575 ตร.กม. (2,539 ตร.ไมล์)
ประชากร (2010)
 • รวม: 129,618 คน
 • ความหนาแน่น: 20 คน/ตร.กม. (51 คน/ตร.ไมล์)
รหัสพื้นที่: 0406
ทะเบียนพาหนะ: 29
จังหวัดกือมึชฮาแน (ตุรกี: Gümüşhane ili) เป็นจังหวัดทางตอนเหนือของตุรกี มีอาณาเขตทางทิศตะวันออกติดต่อกับจังหวัดบัยบูร์ท ทิศเหนือติดต่อกับจังหวัดทรับซอน และทิศตะวันตกติดต่อกับจังหวัดกีเรซุนและจังหวัดแอร์ซินจัน
จังหวัดคัยเซรี

| จังหวัดคัยเซรี Kayseri ili |
| --- | --- |
จังหวัดของประเทศตุรกี
ที่ตั้งของจังหวัดคัยเซรีในตุรกี
ประเทศ:  ตุรกี
ภาค: Central Anatolia
อนุภูมิภาค: Kayseri
การปกครอง
 • เขตเลือกตั้ง: คัยเซรี
 • ข้าหลวง: Süleyman Kamçı
พื้นที่
 • รวม: 16,917 ตร.กม. (6,532 ตร.ไมล์)
ประชากร (2010)
 • รวม: 1,994.651 คน
 • ความหนาแน่น: 0.12 คน/ตร.กม. (0.31 คน/ตร.ไมล์)
รหัสพื้นที่: 0352
ทะเบียนพาหนะ: 38
จังหวัดคัยเซรี (ตุรกี: Kayseri ili) เป็นจังหวัดทางภาคกลางของตุรกี อยู่ในภูมิภาคอานาโตเลียตอนกลาง
จังหวัดกีเรซุน

| จังหวัดกีเรซุน Giresun ili |
| --- | --- |
จังหวัดของประเทศตุรกี
ที่ตั้งของจังหวัดกีเรซุนในตุรกี
ประเทศ:  ตุรกี
ภาค: East Black Sea
อนุภูมิภาค: Trabzon
การปกครอง
 • เขตเลือกตั้ง: กีเรซุน
พื้นที่
 • รวม: 6,934 ตร.กม. (2,677 ตร.ไมล์)
ประชากร (2010)
 • รวม: 419,256 คน
 • ความหนาแน่น: 60 คน/ตร.กม. (160 คน/ตร.ไมล์)
รหัสพื้นที่: 0454
ทะเบียนพาหนะ: 28
Çımaklı village in the Espiye district, Giresun
จังหวัดกีเรซุน (ตุรกี: Giresun ili) เป็นจังหวัดของตุรกีบริเวณชายฝั่งทะเลดำ มีอาณาเขตทิศตะวันออกติดต่อกับจังหวัดแตรบซอน ทิศตะวันออกเฉียงใต้ติดต่อกับจังหวัดกือมืสฮาเน ทิศใต้ติดต่อกับจังหวัดซีวัส และทิศตะวันตกติดต่อกับจังหวัดออร์ดู โดยมีเมืองหลักคือกีเรซุน
คริสตอฟเฟอร์ ดยุกแห่งลอลันด์

เจ้าชายคริสตอฟเฟอร์แห่งเดนมาร์ก (เดนมาร์ก: Christoffer Valdemarsen; ค.ศ. 1341 – 11 มิถุนายน ค.ศ. 1363) ดยุกแห่งลอลันด์ ทรงเป็นพระราชโอรสในพระเจ้าวัลเดมาร์ที่ 4 แห่งเดนมาร์กกับเฮลวิกแห่งชเลสวิช เจ้าชายคริสตอฟเฟอร์ทรงได้รับการสถาปนาเป็นดยุกในค.ศ. 1359 และยังทรงได้รับเลือกให้เตรียมสืบราชบัลลังก์เป็นพระมหากษัตริย์
เจ้าชายทรงถูกกล่าวถึงครั้งแรกในค.ศ. 1354 - 1355 และในค.ศ. 1358 เมื่อพระราชบิดาทรงส่งพระองค์ไปที่นูบอร์กเพื่อเจรจากับตัวแทนชาวจูตซึ่งก่อกบฏ พระองค์ทรงเข้ามามีบทบาทในการตัดสินใจทางการเมือง และทรงได้รับการแต่งตั้งเป็นดยุกแห่งลอลันด์ พระองค์ทรงอ้างสิทธิว่าทรงเป็น ทายาทที่แท้จริงของชาวเดนส์และชาวสลาฟ เจ้าชายคริสตอฟเฟอร์มีส่วนร่วมอย่างแข็งขันในสงครามยึดครองแคว้นสคาเนียคืน ซึ่งพระราชบิดาของพระองค์เป็นผู้ริเริ่มแผนการ เจ้าชายคริสตอฟเฟอร์ทรงได้รับบาดเจ็บในยุทธการเฮลซิงบอรย์ ในค.ศ. 1362 ตามพงศาวดารเยอรมันกล่าวถึงอาวุธที่ทรงต้องทำให้พระองค์บาดเจ็บนั้นไม่ชัดเจนนัก แต่ตามพงศาวดารฉบับเฮนริก สมิธ ชาวสวีเดน ซึ่งเขียนในต้นศตวรรษที่ 16 ระบุว่า เจ้าชายคริสตอฟเฟอร์ทรงถูกก้อนหินกระแทกขณะทรงต่อสู้บนทะเล ตามพงศาวดารนอร์ดิสก์ ฟามิลเยบ็อค เจ้าชายคริสตอฟเฟอร์ทรงถูกปาก้อนหินเข้าที่พระเศียรและทรงทุกข์ทรมานกับอาการความผิดปกติทางจิต
เจ้าชายคริสตอฟเฟอร์สิ้นพระชนม์ด้วยพระอาการประชวรในปีถัดมาที่โคเปนเฮเกน แม้ว่าการสิ้นพระชนม์ของพระองค์มาจากอาการบาดเจ็บจากสงคราม แต่ก็ไม่ทราบแน่ชัดว่าอาการบาดเจ็บจากสงครามส่งผลให้พระองค์ประชวรเรื้อรังอย่างไร
แทนที่พระศพจะได้รับการฝังที่โบสถ์ซอรือ พร้อมพระบรมศพของพระราชบิดาและพระราชมารดา แต่พระศพของพระองค์ได้รับการฝังที่มหาวิหารรอสคิลด์ พร้อมพระบรมศพของสมเด็จพระราชินีนาถมาร์เกรเธอที่ 1 แห่งเดนมาร์ก พระขนิษฐาของพระองค์ โลงพระศพของของพระองค์จัดทำมาจากแถบยุโรปกลาง ซึ่งแสดงให้เห็นถึงรูปจำลองเศวตศิลาของอัศวินหนุ่มในชุดเกราะเต็มยศประดับด้วยอัญมณี ล้อมรอบด้วยโล่มุทรตราของเดนมาร์ก ฮัลลันด์และลอลันด์ โลงพระศพว่างเปล่าเนื่องจากพระศพของเจ้าชายอาจถูกฝังอยู่ใต้ดิน โลงพระศพเศวตศิลาในปัจจุบันได้รับการบูรณะในค.ศ. 1879 โดยประติมากร วิลเฮล์ม บิสเซน ซึ่งบูรณะจากชิ้นส่วนที่แตกเป็นชิ้นเล็กชิ้นน้อย หลังถูกทำลายจากการปฏิรูปศาสนาฝ่ายโปรเตสแตนต์
เชิงอรรถ

↑  "1453–1454 (Nordisk familjebok / Uggleupplagan. 14. Kikarsikte – Kroman)". Runeberg.org. 2013-06-15. สืบค้นเมื่อ 2013-09-08.
↑  "Christoffer | Gyldendal – Den Store Danske" (ภาษาเดนมาร์ก). Denstoredanske.dk. 2011-07-17. สืบค้นเมื่อ 2013-09-08.
↑  "Christoffer Valdemarssøn". roskildehistorie.dk.
คัยเซรี

| คัยเซรี قیصریه |
| --- | --- |
city
คัยเซรี
คัยเซรี قیصریهLocation of Kayseri
พิกัด:  38°44′N 35°29′E﻿ / ﻿38.733°N 35.483°E﻿ / 38.733; 35.483
ประเทศ:  ตุรกี
ภูมิภาค: อานาโตเลียกลาง
มณฑล: คัยเซรี
ความสูง: 1,050 เมตร (3,440 ฟุต)
ประชากร (2007)
 • ทั้งหมด: 1,165,088 = &report = turkiye_il_koy_sehir.RDF&p_kod = 1&desformat = html&ENVID = adnksEnv (TÜİK) คน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
Postal code: 38x xx
รหัสพื้นที่: (+90) 352
ทะเบียนรถยนต์: 38
เว็บไซต์: www.kayseri.gov.tr
คัยเซรี (ภาษาตุรกีออตโตมัน: قیصریه; ตุรกี: Kayseri คัยเซรี, อังกฤษ: Kayseriไคเซอรี; กรีก: Καισάρεια ไกซาเรีย, ละติน: Caesarea Mazaca ไกซาเรีย มาซากา ในประวัติศาสตร์: Mazaka or Mazaca, Eusebia, Caesarea Cappadociae, และต่อมา Kaisariyah,) เป็นเมืองอุตสาหกรรมที่ตั้งอยู่ทางตอนกลางของอานาโตเลียในประเทศตุรกี
ดูเพิ่ม

อานาโตเลีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คัยเซรี